Diari Oficial de la Generalitat Valenciana


Sumari del DOGV 6154, del 27-11-2009 (2009/12300)

Judici de separació 17/2008. Notificació a Juan Victoriano Jiménez Sánchez.
---------------------------------------------------------------------------

### Dades del document

Número de DOGV
:   6154

Data del DOGV
:   27-11-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/12365


Data del document
:   05-10-2009

Organisme emissor
:   Jutjat de Violencia Sobre la Dona Número 2 de València

Tipus de document
:   Edicte

Judici de separació 17/2008. Notificació a Juan Victoriano Jiménez Sánchez. [2009/12612]  
Judici de separació contenciosa 000017/2008   
Part demandant: Manuela Galán Algaba.  
Part demandada: Juan Victoriano Jiménez Sánchez.  
Sobre: separacions contencioses.   
En el judici a què es fa referència s'ha dictat la sentència en data 5 d'octubre de 2009, que té l'encapçalament i la dispositiva següents:   
«Sentència número 42/2009   
València, 5 d'octubre de 2009   
Carmen Grau Sánchez, magistrada jutgessa del Jutjat de Violència sobre la Dona número 2 de València, he vist estes actuacions de separació en este Jutjat amb el número 17/2008, seguides a instàncies de Manuela Galán Algaba, representada per la procuradora dels tribunals Encarnación Pérez Madrazo, i assistida pel lletrat Jorge Luis Sánchez Sánchez, contra Juan Victoriano Jiménez Sánchez, declarat en rebel·lia; en les quals ha sigut part el Ministeri Fiscal.   
Antecedents de fet   
Primer La procuradora dels tribunals Encamación Pérez Madrazo, en nom i representació de Manuela Galán Algaba, va presentar una demanda de separació contenciosa contra Juan Victoriano Jiménez Sánchez; demanda que va correspondre per torn a este Jutjat, i en la qual, basant-se en els fets i els fonaments de dret que considerava aplicables, suplicava que es decretara la separació dels cònjuges i l'estimació de les mesures complementàries que se sol·licitaven del matrimoni indicat.   
Segon. Una vegada admesa a tràmit la demanda, es va ordenar citar el demandat amb lliurament de documents perquè dins del termini de 20 dies es personara de la forma legal en les actuacions i contestara a esta demanda. El Ministeri Fiscal va contestar a la demanda en els termes reflectits en l'escrit que també consta unit.   
Tercer. Es va acordar convocar les parts a la celebració de la vista corresponent, i la part actora es va ratificar en l'escrit de demanda. El fiscal va informar que s'havia de sotmetre al resultat de la prova. Es va rebre el plet a prova, proposant-se per les parts i practicant-se la declarada pertinent. Després d'això les actuacions van quedar pendents de dictar la sentència corresponent.   
Quart. En la tramitació d'este procediment s'han observat les formalitat i les prescripcions legals.   
Fonaments de dret   
Primer Estableix l'article 81.2 del Codi Civil que «es decretarà judicialment la separació, independentment de la forma de celebració del matrimoni, a petició de només un dels cònjuges, una vegada transcorreguts tres mesos des de la celebració del matrimoni».   
A la vista del precepte esmentat, pertoca accedir a la petició instada.   
Segon. Com a mesures derivades de la separació acordada, la part demandant sol·licita que se li atribuïsca l'ús i gaudi l'habitatge familiar.   
D'acord amb el que disposa l'article 96 del Codi Civil i com que no hi ha fills a càrrec dels contraents, l'ús de l'habitatge haurà de ser atribuït a l'«interés que fóra més necessitat de protecció»; interés més necessitat de protecció que, en el cas d'actuacions, el representa la part demandant, atés que ingressa una pensió de 328,44 euros davant de la pensió del demandat que puja a 528,55 euros (documents 9 i 10 de la demanda); sense oblidar que és la demandant la que roman a l'habitatge familiar des que es va produir la separació de fet entre els litigants.   
Tercer. Estableix l'article 95 del Codi Civil que «La sentència ferma produirà, respecte dels béns del matrimoni, la dissolució del règim econòmic matrimonial».   
Quart. De conformitat amb el que estableix l'article 755 de la Llei d'Enjudiciament Civil, esta sentència de separació, una vegada que siga ferma, es comunicarà d'ofici al Registre Civil en què conste el matrimoni dels litigants.   
Cinqué. No s'hi observen prou mèrits per a establir una condemna especial en les costes d'este procediment, tenint en consideració l'estimació de la pretensió principal de divorci plantejada per ambdós cònjuges, com també l'objecte d'este procediment.   
Vistos els preceptes citats i tots altres que hi són aplicables de manera general i pertinent.   
Dispositiva  
Estime la demanda presentada per la procuradora dels tribunals Encarnación Pérez Madrazo i decrete la separació matrimonial de Manuela Galán Algaba i Juan Victoriano Jiménez Sánchez, amb tots els efectes legals i acorde l'adopció de les mesures definitives següents:   
1. S'atribueix a Manuela Galán Algaba l'ús i gaudi de l'habitatge familiar.   
Tot això sense fer una condemna especial en les costes d'este procediment.   
Una vegada que siga ferma esta sentència es declararà dissolt el règim econòmic del matrimoni.   
I una vegada que esta resolució siga ferma, trameteu-ne una testimoniança al Registre Civil on figure inscrit el matrimoni, perquè l'anoten al marge.   
Esta és la meua sentència que, de conformitat amb el que disposen els articles 265 i 266 de la Llei Orgànica del Poder Judicial, s'anotarà en el llibre corresponent, i de què es durà una testimoniança a les actuacions originals, i que es notificarà a les parts, fent-los saber que, contra esta sentència poden preparar en este Jutjat un recurs d'apel·lació, dins dels cinc dies següents a la seua notificació. Ho pronuncie, mane i firme».   
Atés que es desconeix el domicili o la residència actuals de la part demandada, per provisió de 5 d'octubre de 2009, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha acordat la publicació d'este edicte al tauler d'anuncis del Jutjat i en el Diari Oficial de la Comunitat Valenciana per a dur a efecte la diligència de notificació de la sentència.  
València, 5 d'octubre de 2009.- La secretària judicial: Asunción Beneyto Torres.